బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
దసరాకి శివానీ రాజశేఖర్ ‘2 స్టేట్స్’ ఫస్ట్‌లుక్
అడివి శేష్, శివానీ రాజశేఖర్ జంటగా నటిస్తోన్న చిత్రం ‘2 స్టేట్స్’. ఈ చిత్ర ఫస్ట్‌లుక్‌ను దసరా సందర్భంగా విడుదల చేస్తున్నారు.
Samayam Telugu | Updated:
Oct 14, 2018, 07:17PM IST
దసరాకి శివానీ రాజశేఖర్ ‘2 స్టేట్స్’ ఫస్ట్‌లుక్
డాక్టర్ రాజశేఖర్, జీవిత దంపతుల గారాల పట్టి శివానీ రాజశేఖర్ హీరోయిన్‌గా పరిచయమవుతున్న చిత్రం ‘2 స్టేట్స్’. అడివి శేష్ హీరోగా నటిస్తున్నారు. చేతన్ భగత్ రాసిన నవల ‘2 స్టేట్స్’ ఆధారంగా రూపొందుతోన్న ఈ చిత్రాన్ని లక్ష్య ప్రొడక్షన్స్ బ్యానర్‌పై ఎం.ఎల్.వి.సత్యనారాయణ (సత్తిబాబు) నిర్మిస్తున్నారు. వెంకట్ రెడ్డి ఈ చిత్రం ద్వారా దర్శకుడిగా పరిచయమవుతున్నారు. రొమాంటిక్ కామెడీ ఎంట‌ర్‌టైన‌ర్‌గా తెర‌కెక్కుతోన్న ఈ చిత్రం ఫ‌స్ట్‌లుక్‌ను విజ‌య‌ద‌శ‌మికి విడుద‌ల చేస్తున్నారు. ఈ విషయాన్ని నిర్మాత సత్తిబాబు ఆదివారం ప్రకటించారు.
ఒక అందమైన ప్రేమకథా చిత్రంగా ‘2 స్టేట్స్’ తీర్చిదిద్దుతున్నామని సత్తిబాబు మీడియాతో అన్నారు. అడివి శేష్, శివాని జంట చక్కగా ఉందన్నారు. ముందు అనుకున్న ప్రణాళిక ప్రకారమే సినిమాను పూర్తి చేసుకుంటూ వస్తున్నామని చెప్పారు. ఇప్పటికే నాలుగు షెడ్యూల్స్ పూర్తయ్యాయని.. కోల్‌కతాలో రెండు, హైదరాబాద్‌లో రెండు షెడ్యూల్స్ పూర్తి చేశామని వెల్లడించారు. డైరెక్టర్ వెంకట్ రెడ్డి సినిమాను ఆద్యంతం వినోదాత్మకంగా తెరకెక్కిస్తున్నారని తెలిపారు.
ద‌ర్శకుడు వెంక‌ట్ రెడ్డి మాట్లాడుతూ.. ‘ఈ నెల 22 నుంచి హైద‌రాబాద్ ప‌రిస‌ర ప్రాంతాల్లో ఓ పెళ్లి పాటను చిత్రీకరిస్తాం. జానీ మాస్టర్ నృత్య దర్శకత్వం వహిస్తారు. అనంతరం విదేశాల్లో కొన్ని కీల‌క స‌న్నివేశాల‌ను చిత్రీక‌రించాల్సి ఉంది. దీంతో టాకీ మొత్తం పూర్తవుతుంది. అహ్లాద‌క‌రంగా సాగిపోయే ల‌వ్ అండ్ ఫ్యామిలీ ఎంట‌ర్‌టైన‌ర్ ఇది’ అని అన్నారు.
ఈ చిత్రంలో అడివి శేష్‌, శివానీ రాజ‌శేఖ‌ర్‌ సహా ర‌జ‌త్ క‌పూర్‌, భాగ్యశ్రీ, లిజి, ఆదిత్య మీన‌న్‌, ప్రియ‌ద‌ర్శి, రాహుల్ రామ‌కృష్ణ, విద్యుల్లేఖ రామ‌న్‌, హేమ‌, ఉత్తేజ్ నటిస్తున్నారు. అనూప్ రూబెన్స్ సంగీతం సమకూరుస్తున్నారు. షానియ‌ల్ డియో సినిమాటోగ్రఫీ అందిస్తున్నారు. ఇతర సాంకేతిక నిపుణుల వివరాలు.. స్టంట్స్: ర‌వివ‌ర్మ, డైలాగ్స్‌: మిథున్ చైత‌న్య, స్క్రీన్‌ప్లే: మ‌ధు శ్రీనివాస్‌, కోడైరెక్టర్: బి. వి. సూర్య , చీఫ్ అసోసియేట్ డైరెక్టర్: ఎన్. శ్రీకాంత్.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.